มากันอีกเป็นครั้งที่2ที่3 และจะมีครั้งต่อไป กับร้านดังย่านพิชัย อะไรอร่อยต้องมาตอกย้ำกันตามประสาคนตะกระค่ะ อิอิ ร้านนี้ขับรถมาผ่านตลาดราชวัตรแล้วจอดข้างทางเดินมาที่ร้านได้เลยค่า
••เมนูที่สั่งวันนี้••
- หอยนางรมกระทะร้อน
- หอยแมงภู่กระทะร้อน รสชาติของกระทะร้้อนทั้งหอยแทงภู่และหอยนางรมไม่ค่อยต่างกันมาก อร่อย กระทะร้อนของที่นี่ก็ร้อนจริงอะไรจริง วางไว้จนทานหมดก็ยังร้อนค่ะ วางนานไปนิดข้างๆเลยกรอบอร่อยเลย แต่ข้อเสียอย่างนึงคือ มันไปนิดนึงค่ะ แต่อร่อย หอยสดไม่มีกลิ่นคาวดี กระทะร้อนที่นี่จานละ 100 บาท ถือว่าสมราคาค่ะ อร่อยมีคุณภาพดี
- ผัดไท อร่อยมากเหมือนเดิม ปลื้มปริ่ม เส้นเหนียวนุ่ม ผัดกำลังดีไม่มัน อร่อยแนะนำๆ
- ไหนๆก็เป็นขาประจำแล้วก็ลองกันให้ครบทุกเมนู อย่างขนมผัดผักกาดก็อร่อยยบ้ำ ผัดมาหอมซีอิ๊ว รสดีเด็ดสุดๆ แป้งนุ่มแต่ไม่เละอร่อยสุดๆให้ผักเยอะดีด้วยค่ะ แก้เลี่ยนดีมากกก บางทีเนี่ยในแป้งจะใส่กุ้งแห้ง เห็ดหอมกับถั่วเพิ่มความหอมมันลงไปด้วย แต่ส่วนมากนิยมทำเป็นแป้งเพียวๆแบบนี้ซึ่งความอร่อยก็ต่างกันไปแล้วแต่คนชอบค่ะ กิ๊งชอบทั้ง2แบบเลย 

สรุป คือ ร้านนี้เป็นร้านที่ไม่แปลกใจเลยว่าทำไมถึงมีชื่อเสียงยาวนาน เป็นร้านที่คุณภาพอาหารใช้ได้ รสชาติดี สั่งอะไรมาเรียกได้ว่าอร่อยทุกอย่างเลยก็ว่าได้ ราคาก็ถือว่าสมเหตุสมผลมากค่ะ